open-index/open-wikipedia-markdown huggingface dataset:
Aleksandr Nasonov

**Aleksandr Nikolajevitš Nasonov** (, s. 22. huhtikuuta 1981) on Kazakstanin ja Venäjän kansalaisuuden omaava jääpalloilija, pelipaikaltaan hyökkääjä. Hän edustaa Irkutskin Baikal-Energijaa. 

Nasonovin kasvattajaseura on Sibselmaš, Novosibirsk, missä hän pelasi kolmen kauden ajan vuosina 1997-2000 ennen siirtymistään Pervouralskin Uralski Trubnikin sanmoin kolmeksi akudeksi eli 2000-2003. Sen jälkeen hän on pleannut kaudesta 2003 alkaen Irkutskin  Baikal-Energijassa paitsi kauden 2008-2009, jolloin hän pelasi Moskovan Dynamossa ja voitti tällöin Venäjän jääpallomestaruuden.

Nasonov esiintyi ensi vaiheessa Venäjän alle 17-vuotiaiden maajoukkueessa, mutta kahden passin miehenä hän siirtyi pelaamaan Kazakstanin maajoukkueessa syksystä 2010 lähtien. Kazakstanin joukkueessa hän on saavuttanut kolme MM-pronssia.

## Saavutukset
**Seurajoukkueissa**
* Venäjän mestaruus vuonna 2009 Moskovan Dynamon riveissä,
* Jääpallon Euroopan cup voitto 2009 Moskovan Dynamon riveissä,

**Maajoukkueessa**
* 3 MM-pronssia: 2012, 2013 ja 2014,

**Henkilökohtaisesti**
* Vuoden 2014 MM-kisojen arvokkain pelaaja,
* Vuoden 2001 joulukuun Venäjän mestaruussarjapelissä teki 10 maalia, joka on Uralski Trubnikin seuraennätys.

## Lähteet
* Nasonov Bandysidan-tietokannassa
* Nasonov rusbandy.ru-tietokannassa
James Hargreaves

**James Hargreaves** (noin 1720 – 22. huhtikuuta 1778) oli kankaankutoja, puuseppä ja keksijä Lancashiressä Englannissa. Hargreavesin keksintönä pidetään Kehruu-Jennyä vuodelta 1764, josta Richard Arkwright patentoi vuonna 1769 ”vesi-rukkina” tunnetun kehruukoneen. Näiden pohjalta Samuel Crompton loi myöhemmin ”spinning mule” -nimellä tunnetun kehruukoneen. Kehruu-Jenny oli yksinkertainen puusta rakennettu kone, jossa yhdistyi useita värttinöitä. Se teki kahdeksan ihmisen työt.
  

Hargreavesista ei tiedetä paljoa. Hän eli Lancashiressä, meni nuorena naimisiin ja sai 12 lasta. Hänestä ei tunneta edes kuvaa. Hänen osansa oli olla teollisen vallankumouksen köyhin ja epäonnekkain hahmo. Keksintöjensä kotiteollisuuskehrääjille aiheutuneen uhan vuoksi Hargreaves joutui vihaisten paikallisten asukkaiden hyökkäyksen kohtaiksi ja he polttivat kaksikymmentä puolivalmista Kehruu-Jennyä ja melkein kaikki työkalut. Tämän seurauksena Hargreaves vaihtoi hetkeksi työnsä kirjanpitäjäksi. Kehruu-Jennyn ja siitä kehitettyjen versioiden avulla kehrätyn langan määrä kasvoi vuoteen 1785 noin kolmikymmenkertaiseksi verrattuna aikaan ennen keksinnön käyttöönottoa. Hargreaves sai patentin keksinnölleen 1770, mutta Arkwright oli jo ennen sitä kopionut sen eikä Hargreaves saanut keksinnöstään paljoa tuloja.

## Lähteet

## Asiasta muualla
*Essay from www.cottontimes.co.uk/ .
Ana Bucik

**Ana Bucik** (s. 21. heinäkuuta 1993) on slovenialainen alppihiihtäjä, joka edustaa Smučarski klub Nova Goricaa.

Schladmingin MM-kilpailuissa 2013 Bucik sijoittui pujottelussa 31:nneksi. Vailin / Beaver Creekin MM-kilpailuissa 2015 hän oli alppiyhdistetyssä yhdestoista. Sankt Moritzin MM-kilpailuissa 2017 hän sijoittui pujottelussa seitsemänneksi ja joukkuekilpailussa yhdeksänneksi. Pyeongchangin olympialaisissa 2018 hän oli alppiyhdistetyssä yhdestoista, suurpujottelussa 21:s, pujottelussa 24:s ja joukkuekilpailussa yhdeksäs. Åren MM-kilpailuissa 2019 hän sijoittui suurpujottelussa 31:nneksi ja joukkuekilpailussa yhdeksänneksi. Cortina d'Ampezzossa 2021 hän oli pujottelussa yhdeksäs ja joukkuekilpailussa yhdestoista. Pekingin olympialaisissa 2022 hän sijoittui niin pujottelussa kuin suurpujottelussakin 11:nneksi. Courchevelin / Méribelin MM-kilpailuissa 2023 hän oli pujottelussa yhdeksäs. 

Alppihiihdon maailmancupissa Bucik kilpaili ensimmäisen kerran Mariborin suurpujottelussa tammikuussa 2010. Ensimmäiset maailmancupin pisteensä hän saavutti joulukuussa 2014 oltuaan 26:s Åren pujottelussa. Kymmenen parhaan joukkoon hän sijoittui ensimmäisen kerran oltuaan seitsemäs Mariborin pujottelussa tammikuussa 2017. Ensimmäisen palkintosijansa hän saavutti oltuaan kolmas Lenzerheiden alppiyhdistetyssä tammikuussa 2018. Alppiyhdistetyn cupissa hän sijoittui samalla kaudella viidenneksi.

Maansa mestaruuskisoissa Bucik on saavuttanut kaksi kultaa superalppiyhdistetyssä ja yhden pujottelussa.

## Lähteet
Donetskin ja Krivoi Rogin neuvostotasavalta

**Donetskin ja Krivoi Rogin neuvostotasavalta** oli Harkovassa 12. helmikuuta 1918 neljännessä työläisten edustajien kokouksessa perustettu neuvostotasavalta, johon julistettiin kuuluvaksi Harkovan ja Jekaterinoslavin kuvernementti ja osa Hersonin kuvernementista. Neuvostotasavalta oli osa Venäjän SFNT:tä.

14. helmikuuta perustettiin kansankomissaarien neuvosto, jonka johtoon tuli Artjom. Neuvostotasavalta lähetti nootin eteneville saksalaisjoukoille ja protestoi alueensa miehitystä, koska ei katsonut kuuluvansa Ukrainaan. Toukokuuhun mennessä saksalaiset olivat valloittaneet sen alueen ja neuvostotasavalta lakkasi olemasta.

## Katso myös
* Ukrainan kansantasavalta
* Ukrainan valtakunta (Hetmanaatti)

## Lähteet
*
Volframiheksakloridi

**Volframiheksakloridi** eli **volframi(VI)kloridi** (WCl6) on volframin ja kloorin muodostama epäorgaaninen yhdiste. Yhdistettä käytetään kemian prosesseissa katalyyttinä ja volframipinnoitteiden sekä muiden volframiyhdisteiden valmistamiseen.

## Ominaisuudet
Huoneenlämpötilassa volframiheksakloridi on tumman violetinsinistä kiteistä ainetta. Yhdiste hydrolysoituu veden vaikutuksesta kidevedelliseksi volframitrioksidiksi eli volframihapoksi, mutta liukenee tetrakloorimetaaniin ja hieman hiilidisulfidiin. Yhdiste reagoi helposti nukleofiilien kuten bromidi-ionien, alkoksidien ja organolitiumyhdisteiden kanssa muodostaen johdannaisia, joissa klooriatomit ovat korvautuneet muilla nukleofiileilla. Volframiheksakloridi on suhteellisen voimakas hapetin ja voidaan pelkistää pelkistimien kuten vedyn tai punaisen fosforin avulla muiksi volframin klorideiksi, joissa volframi on alemmalla hapetusasteella ja lopulta metalliseksi volframiksi. Volframikloridi laajenee voimakkaasti jäähdytettäessä alle 168 °C:n lämpötilaan.

## Valmistus ja käyttö
Volframiheksakloridia valmistetaan alkuaineistaan volframista ja kloorista 600 °C:n lämpötilassa. Muodostuva sula tuote jäähdytetään, jolloin se kiteytyy.
:W + 3 Cl2 → WCl6

Volframiheksakloridia käytetään muun muassa alkeenien metateesissa käytettävien katalyyttien valmistamiseen. Muita käyttökohteita ovat muiden metallien tai metallioksidien päällystäminen ohuella volframikerroksella, muiden volframiyhdisteiden kuten volframiheksabromidin valmistus ja metallurgiassa fluksina.

## Lähteet
TorrentFreak

**TorrentFreak** (**TF**) on blogimainen uutissivusto, joka keskittyy uutisoimaan BitTorrent asioista, tiedostonjaoista ja tekijänoikeusrikkomuksista. Sivusto on englanninkielinen ja se avattiin marraskuussa 2005.

Sisällöntuottajna toimii "Ernesto Van Der Sar". Yhteisömanagerinä työskentelee *Pirate Party*-aktivisti Andrew Norton.

Vuosien 2008–2011 aikana TorrentFreak tuotti "torrentfreak.tv" nimistä uutisvideopalvelua, jonka ohjaajana toimi Suprnova.org-sivuston perustaja Andrej "Slonček" Preston.

## Lähteet

## Aiheesta muualla
* TorrentfFeak.com
Eino Wilhelms

**Eino Kalervo Wilhelms** (14. joulukuuta 1918, Parikkala – 23. joulukuuta 2010 Kauniainen) oli teologian tohtori, rovasti ja dosentti. Hän työskenteli seurakuntapappina, Helsingin yliopiston teologisen tiedekunnan assistenttina ja väiteltyään Turun yliopiston eksegetiikan ja varhaiskristillisen kirjallisuuden dosenttina vuodesta 1981. Vuodesta 1961 lähtien Wilhelms toimi diasporasihteerinä.

Wilhelms osallistui jatkosodassa hyökkäykseen Muurmannin radan katkaisemiseksi ja haavoittui vaikeasti vastahyökkäyksen aikana.

## Opinnot
* 1946 pappi
* Upsalan yliopistossa teologian lisensiaatin tutkinto
* Väitteli teologian tohtoriksi 1980 eksegetiikasta (väitöskirjan aiheena Uuden testamentin Matteuksen evankeliumin temppeliveroperikooppi ja sen tutkimuksen historia).

## Kirjat
*Päiväjumalanpalvelus: sen osat ja niiden merkitys historiallisen kehityksen valossa; Suomalaisen teologisen kirjallisuusseuran julkaisuja, jakajana Suomen lähetysseura 1957
*Die Tempelsteuerperikope Matthäus 17,24-27 in der Exegese der griechischen Väter der Alten Kirche; väitöskirja, Suomen Eksegeettisen Seuran julkaisuja 34, 1980; , ISSN 0356-2786.
*Eino Wilhelms, Armi Rossi-Siitonen: Jouluyö, juhlayö - kuvitettu kertomus maailman tunnetuimman joululaulun synnystä. SLEY-kirjat, 1988; , .

## Lähteet
Anders Svensson (jääpallomaalivahti)

**Anders Svensson** (s. 11. kesäkuuta 1975, Ålidhem) on ruotsalainen jääpallomaalivahti. Hän edustaa Ruotsin Elitserienissä pelaavaa Edsbyns IF. Kaikkiaan Svensson on pelannut 130 maaottelua. 

Urallaan Svensson on saavuttanut Edsbynin riveissä peräti seitsemän Ruotsin mestaruutta ja hän ollut Ruotsin maajoukkueen jääpallomaalivahti kaudesta 2004 lähtien ja saavuttanut neljä jääpallon maailmanmestaruutta. 

## Saavutukset
**Maajoukkueessa**
* 4 kertaa MM-kultaa: 2005, 2009, 2010, 2012
* 7 kertaa MM-hopeaa: 2006, 2007, 2008, 2013, 2014, 2018 ja 2019
* 1 kerran MM-pronssia: 2011

**Seurajoukkueissa**
* 7 Ruotsin mestaruutta: 2004, 2005, 2006, 2007, 2008, 2017 ja 2018 Edsbynin riveissä,
* Venäjän mestaruuspronssi 2014 Dynamo Kazanin riveissä,
* Jääpallon Euroopan cup: 2005, 2007
* Jääpallon maailmancup: 2008

**Henkilökohtaisesti**
* Paras maalivahti MM-kisoissa 2014

## Lähteet
*International Bandy Database

### Viitteet
Vladislav Skobelev

**Vladislav Skobelev** (s. 24. tammikuuta 1987) on venäläinen maastohiihtäjä. 

Maastohiihdon maailmancupissa Skobelev debytoi tammikuussa 2011 Otepäässä Virossa ollen tuolloin 15 kilometrin perinteisen kilpailussa 13. Hän saavutti heti siis ensimmäiset maailmancupin pisteensä. Skobelevin uran paras sijoitus maailmancupin osakilpailussa on 11. sija Sotšista 30 kilometrin yhdistelmäkilpailusta helmikuulta 2013. 

Tammikuussa 2010 Skobelev voitti alle 23-vuotiaiden MM-kultaa Hinterzartenista 15 kilometrin perinteiseltä. Hänellä on myös neljä kultaa ja yksi hopea talviuniversiadeista vuosilta 2011 ja 2013. 

## Lähteet
*
Wannabe

**Wannabe** on brittiläisen pop-yhtye Spice Girlsin kappale. Kappaleen sanoittivat yhtyeen jäsenet Melanie C, Emma Bunton, Mel B, Victoria Beckham ja Geri Halliwell yhdessä Matt Rowen ja Richard Stannardin kanssa ja sen tuottivat Rowe sekä Stannard yhtyeen marraskuussa 1996 julkaistulle Spice-debyyttialbumille. Kappale sanoitettiin ja nauhoitettiin hyvin kiireisesti; tulosta pidettiin latteana heidän olemukselleen. Kappale lähetettiin Dave Waylle miksattavaksi. Yhtye ei ollut tyytyväinen miksaukseen antoi kappaleen muokattavaksi Mark "Spike" Stentille. 

"Wannabe" on ylätempoinen dance-pop ja pop rap-kappale, joka sisältää viittauksia hip-hopista ja rapistä. Vaikka kappale sai pääosin ristiriitaisia vastaanottoja musiikkikriitikoilta, se voitti vuoden 1997 Ivor Novello Awardsissa kategoriassa "Paras britannialaisen sanoittama single" sekä vuoden 1997 BRIT Awardsissa kategoriassa "Paras single".

"Wannabe" edisti voimakkaasti yhtyeen kuuluisaksi pääsemistä. Siihen liittyvän musiikkivideon ohjasi Jhoan Camitz ja siitä tuli valtava menestys brittiläisellä kaapelikanava The Boxilla, joka sai lehdistön kiinnostumaan yhtyeestä. Myöhemmin kappaletta soitettiin intensiivisesti radioissa ympäri Isoa-Britanniaa, kun yhtye esitti sen televisio-ohjelmissa ja alkoi tehdä haastatteluja sekä valokuvauksia teinilehtiä varten.

"Wannabe" julkaistiin heinäkuussa 1996, jonka jälkeen se pääsi Britannian singlelistan kärkeen seitsemäksi viikoksi ja sai British Phonographic Industryn (BPI) myöntämän platinalevyn. Tammikuussa 1997 se julkaistiin Yhdysvalloissa, saavuttaen Billboard Hot 100 -listan kärjen neljäksi viikoksi. Se oli koko yhtyeen uran ainoa kyseisen listan kärjen saavuttanut kappale. Vuoden 1996 lopulla "Wannabe" oli saavuttanut listan kärjen kahdessakymmenessäkahdessa eri valtiossa ja maaliskuussa 1997 tämä luku oli noussut kolmeenkymmeneenyhteen. "Wannabestä" tuli maailman parhaiten myynyt naisyhtyeen esittämä kappale, myyden esimerkiksi Isossa-Britanniassa 1&nbsp;320&nbsp;000 ja Yhdysvalloissa 2 910 000 kopiota sekä yli seitsemän miljoonaa kopiota maailmanlaajuisesti vuoden 1997 aikana.

2014 vuonna tehtiin tutkimus, minkä mukaan Wannabe olisi kaikkien aikojen tunnistettavin kappale kautta aikojen. 
Brittiläisen Tiede ja teollisuusmuseon MOSIN mukaan Spice Girlsin Wannabe tunnistetaan 2,29 sekunnissa. 
Kokeeseen osallistui 12 000 ihmistä. 

## Lähteet
Jonas Baumann

**Jonas Baumann** (s. 27. maaliskuuta 1990 Lohn) on sveitsiläinen uransa lopettanut maastohiihtäjä, joka edusti Tambo Splügeniä.

Baumann debytoi maastohiihdon maailmancupissa joulukuussa 2009 Davosissa sijoittumalla 15 kilometrin vapaan hiihtotavan kilpailussa sijalle 73. Ensimmäiset maailmancupin pisteensä Baumann saavutti tammikuussa 2014 Lenzerheidestä sijoittumalla 15 kilometrin vapaalla sijalle 16. Parhaan sijoituksensa maailmancupin osakilpailussa Baumann on saavuttanut Tour de Skin prologissa tammikuussa 2015 Oberstdorfissa ja Les Roussesin 20 kilometrin perinteisen hiihtotavan yhteislähtökilpailussa tammikuussa 2025 sijoittuen kahdeksanneksi. Tour de Skin kokonaistuloksessa hän on ollut parhaimmillaan 18:s vuonna 2022.

Baumann sijoittui Sotšin talviolympialaisissa 2014 viestissä seitsemänneksi, 15 kilometrin perinteisellä 24:nneksi ja yhdistelmäkilpailussa 28:nneksi. Falunin MM-kilpailuissa 2015 hän sijoittui viestissä viidenneksi ja henkilökohtaisilla matkoilla parhaimmillaan 50 kilometrin perinteisellä 18:nneksi. Lahden MM-kilpailuissa 2017 hän sijoittui viestissä neljänneksi, yhdistelmäkilpailussa 13:nneksi ja 15 kilometrin perinteisellä 17:nneksi. Pyeongchangin olympialaisissa 2018 hän oli viestissä kymmenes ja yhdistelmäkilpailussa 37:s. Seefeldin MM-kilpailuissa 2019 hän oli viestissä kahdeksas, 15 kilometrin perinteisen hiihtotavan kilpailussa 14:s ja yhdistelmäkilpailussa 25:s. Oberstdorfin MM-kilpailuissa 2021 hän sijoittui yhdistelmäkilpailussa 20:nneksi ja perinteisen hiihtotavan 50 kilometrillä 22:nneksi. Pekingin talviolympialaisissa 2022 hän oli yhdistelmäkilpailussa viidestoista, 15 kilometrin perinteisen hiihtotavan kilpailussa kuudestoista, viestissä seitsemäs ja parisprintissä kahdeksas. Planican MM-kilpailuissa 2023  hän sijoittui 30 kilometrin yhdistelmäkilpailussa 18:nneksi, 50 kilometrillä 27:nneksi ja viestissä kahdeksanneksi. Trondheimin  MM-kilpailuissa 2025 hän hiihti toisen osuuden Sveitsin joukkueessa, joka saavutti hopeaa 4&nbsp;×&nbsp;7,5&nbsp;kilometrin viestissä. 20 kilometrin yhdistelmäkilpailussa hän oli 20:s.

## Lähteet
*
Caviezel

**Caviezel** on muun muassa seuraavien henkilöiden sukunimi:

*Gino Caviezel (s. 1992), sveitsiläinen alppihiihtäjä
*Jim Caviezel (s. 1968), yhdysvaltalainen näyttelijä
*Mauro Caviezel (s. 1988), sveitsiläinen alppihiihtäjä
Filip Zubčić

**Filip Zubčić** (s. 27. tammikuuta 1993 Zagreb) on kroatialainen alppihiihtäjä, joka edustaa SK Koncar -seuraa. Hän on parisuurpujottelun MM-mitalisti ja on voittanut suurpujottelussa kolme maailmancupin osakilpailua.

Garmisch-Partenkirchenin MM-kilpailuissa 2011 Zubčić sijoittui pujottelussa 30:nneksi. Schladmingin MM-kilpailuissa 2013 hän oli suurpujottelussa 28:s ja keskeytti pujottelussa. Sotšin olympialaisissa 2014 hän keskeytti suurpujottelussa. Vailin / Beaver Creekin MM-kilpailuissa 2015 hän sijoittui pujottelussa 13:nneksi ja suurpujottelussa 16:nneksi. Sankt Moritzin MM-kilpailuissa 2017 hän oli suurpujottelussa 19:s, supersuurpujottelussa 31:s ja keskeytti alppiyhdistetyn. Pyeongchangin olympialaisissa 2018 hän sijoittui alppiyhdistetyssä 12:nneksi, suurpujottelussa 24:nneksi sekä keskeytti pujottelun ja supersuurpujottelun.Cortina d'Ampezzon MM-kilpailuissa 2021 hän saavutti hopeaa parisuurpujottelussa ja oli neljäs suurpujottelussa. Pekingin olympialaisissa 2022 hän sijoittui suurpujottelussa kymmenenneksi ja pujottelussa 18:nneksi. Courchevelin / Méribelin MM-kilpailuissa 2023 hän oli suurpujottelussa kahdeksas ja pujottelussa yhdestoista. Saalbachin MM-kilpailuissa 2025 hän sijoittui suurpujottelussa 13:nneksi. Milanon ja Cortinan olympialaisissa 2026 hän oli pujottelussa kolmastoista ja suurpujottelussa neljästoista.

Alppihiihdon maailmancupissa Zubčić kilpaili ensimmäisen kerran Söldenin suurpujottelussa lokakuussa 2012. Ensimmäiset maailmancupin pisteensä hän saavutti Åren suurpujottelussa joulukuussa 2014 oltuaan 25:s. Kymmenen parhaan joukkoon hän sijoittui ensimmäisen kerran oltuaan runsas viikko myöhemmin seitsemäs Alta Badian suurpujottelussa. Ensimmäisen palkintosijansa hän saavutti oltuaan toinen Adelbodenin suurpujottelussa tammikuussa 2020. Ensimmäisen voittonsa hän saavutti Naeban suurpujottelussa helmikuussa 2020. Saman kauden suurpujottelucupissa hän oli kolmas. Zubčić voitti joulukuussa 2020 Santa Caterinan ensimmäisen suurpujottelun ja sijoittui toisessa kolmanneksi. Tammikuussa 2021 hän sijoittui toiseksi Adelbodenin molemmissa suurpujotteluissa. Helmikuussa 2021 hän voitti Banskon ensimmäisen suurpujottelun. Maaliskuussa hän oli Lenzerheiden suurpujottelussa toinen. Hän sijoittui maailmancupin kokonaiskilpailussa viidenneksi ja suurpujottelucupissa kolmanneksi. Hän saavutti ensimmäisen palkintosijansa pujottelussa oltuaan kolmas Val d'Isèressa joulukuussa 2021. Hän oli toinen Alta Badian ensimmäisessä suurpujottelussa joulukuussa 2023. Hän oli kolmas Adelbodenin suurpujottelussa tammikuussa 2024. Hän sijoittui maailmancupin kokonaiskilpailussa kymmenenneksi ja suurpujottelucupissa kolmanneksi. Hän sijoittui kolmanneksi Copper Mountainin ensimmäisessä suurpujottelussa.

## Lähteet
Fallin’

**Fallin’** on yhdysvaltalaisen laulaja-lauluntekijä Alicia Keysin kappale. Se julkaistiin Keysin debyyttisinglenä hänen *[[Songs in A Minor]]* -debyyttialbumilta. Keysin sanoittamana ja tuottamana sen julkaisi J Records radioissa ja musiikkivideomyyntipisteissä vuonna 2001. Kappaletta on yleisesti ottaen pidetty Keysin nimikkokappaleena.

Kappale oli kansainvälinen menestys saavuttaen listan kärjen Yhdysvaltain Billboard Hot 100 -listalla sekä päästen viiden parhaan joukkoon lukuisissa valtioissa. Se sai myös lukuisia palkintoja ympäri maailmaa sekä on yksi vuoden 2001 parhaiten myyneistä singleistä. Vuonna 2009 single luokiteltiin 2000-luvun 29:nneksi menestyneimmäksi kappaleeksi *[[Billboard]]in* ”Hot Songs of the Decade” -listalla. Kappale voitti kolme Grammy-palkintoa vuonna 2002, kategorioissa ”Vuoden kappale”, ”Paras R&B-kappale” sekä ”Paras naispääosan R&B-lauluvokaaliesitys” ja se oli ehdolla kategoriassa ”Vuoden levytys”.

## Lähteet
I’m Yours

**I’m Yours** on Jason Mrazin ensimmäinen single hänen kolmannelta, We Sing. We Dance. We Steal Things -studioalbumiltaan. Se julkaistiin alun perin rajoitetun erän Extra Credit -EP-levyllä demona vuonna 2005 mainostaakseen hänen toista, Mr. A-Z -studioalbumia. Kappaletta esitettiin jo hänen vuosina 2004&ndash;2005 tekemillään keikoilla, ja se muodostui suosituksi jo ennen julkaisua. ”I’m Yours” oli ehdolla 51. Grammy-palkintogaalassa kategorioissa ”Vuoden kappale” sekä ”Paras miesosapuolen lauluvokaaliesitys”. Sitä myös käytettiin Australian Seven Networkin sarjan Packed to the Raffers mainostamiseen.

”I’m Yours” oli suunnattoman menestynyt Yhdysvaltain Billboard-listoilla. Oltuaan Hot 100 -listalla yhteensä 76 viikkoa se piti hallussaan listoillaolemisennätystä listaviikkomäärissä rikkoen edeltäneen, LeAnn Rimesin ”How Do I Liven” vuonna 1998 asetetun 69 viikon ennätyksen; tämä on kuitenkin nykypäivään mennessä rikottu Imagine Dragonsin kappaleella ”Radioactive”, joka pysyi listoilla yhteensä 87 viikkoa jonka lisäksi ”I’m Yoursia” paremmaksi on pannut myös Awolnationin ”Sail”, joka oli listoilla yhteensä 79 viikkoa. Tammikuuhun 2013 mennessä ”I’m Yours” oli Yhdysvalloissa kaikkien aikojen kymmeneksi parhaiten myynyt digitaalinen single, myyden siellä yli kuusi miljoonaa sekä maailmanlaajuisesti 9,5 miljoonaa latausta. Se on Mrazin menestynein Yhdysvaltain menestyssingle tähän päivään mennessä.

## Lähteet
Mattia Pellegrin

**Mattia Pellegrin** (s. 8. kesäkuuta 1989 Cavalese) on italialainen uransa lopettanut maastohiihtäjä. Hän edusti GS Fiamme Oro Moena -seuraa.

Pellegrin debytoi maastohiihdon maailmancupissa joulukuussa 2012 Canmoressa sijoittuen 15 kilometrin perinteisen hiihtotavan kilpailussa sijalle 19. Tuo sijoitus toi Pellegrinille uran ensimmäiset maailmancupin pisteet ja on myös Pellegrinin kaikkien aikojen paras sijoitus maailmancupin osakilpailussa.

Pellegrin kilpaili myös vuoden 2014 talviolympialaisissa Sotšissa, jossa hän oli ainoalla matkallaan, 15 kilometrin perinteisellä 36. Hän osallistui myös kotikisoihinsa, 2013 MM-kisoihin Val di Fiemmessä, jossa Pellegrin oli ainoalla matkallaan, 50 kilometrin perinteisellä sijalla 38.

Pellegrin voitti syyskuussa 2014 Val di Fiemmen osakilpailun rullahiihdon maailmancupissa.

## Lähteet
* http://data.fis-ski.com/dynamic/athlete-biography.html?sector=CC&competitorid=123310&type=result&category=WC&season=ALL&sort=&discipline=ALL&position=&place=&Submit=Search&limit=50
Elia Zurbriggen

**Elia Zurbriggen** (s. 9. lokakuuta 1990 Saas-Almagell) on sveitsiläinen alppihiihtäjä.

Alppihiihdon maailmancupissa Zurbriggen kilpaili ensimmäisen kerran Adelbodenin suurpujottelussa tammikuussa 2013. Ensimmäiset maailmancupin pisteensä hän saavutti Garmisch-Partenkirchenin suurpujottelussa helmikuussa 2013 oltuaan 26:s. Kymmenen parhaan joukkoon hän sijoittui ensimmäisen kerran oltuaan kahdeksas Kranjska Goran suurpujottelussa maaliskuussa 2017.

Elian isä on entinen alppihiihtäjä Pirmin Zurbriggen ja täti niin ikään entinen alppihiihtäjä Heidi Zurbriggen.

## Lähteet
Thomas Bing

**Thomas Bing** (s. 3. huhtikuuta 1990 Bad Salzungen, Itä-Saksa) on saksalainen maastohiihtäjä. Hän edustaa Rhöner WSV Dermbachia.

Bing debytoi maastohiihdon maailmancupissa joulukuussa 2011 ollen Düsseldorfin sprintissä 60:s. Ensimmäiset maailmancupin pisteensä Bing saavutti tammikuussa 2012 Tour de Skin osakilpailussa Oberstdorfissa ollen 17. yhdistelmäkilpailussa. Bingin paras sijoitus maailmancupista on tammikuulta 2014 niin ikään Tour de Skiltä Lenzerheiden 15 kilometrin perinteiseltä. Tuolloin Bing oli neljäs.

Bing osallistui myös vuoden 2014 talviolympialaisiin Sotšissa. Hän oli sprintin 32., 50 kilometrin 36. ja yhdistelmäkilpailussa niin ikään 36:s. Pyeongchangin olympialaisissa 2018 hän sijoittui 30 kilometrin yhdistelmäkilpailussa 11:nneksi, perinteisen sprintissä 15:nneksi ja perinteisen 50 kilometrillä 30:nneksi.

Bing on myös saavuttanut kaksi nuorten MM-hopeaa viestistä, yhden nuorten MM-pronssin viestistä ja yhden alle 23-vuotiaiden MM-pronssin 15 kilometrin vapaalta.

## Lähteet

* data.fis-ski.com
Pökkösienet

**Pökkösienet** (*Mutinus*) on kantasieniin kuuluva sienisuku. Sienten itiöemät ovat aluksi munamaisia, sitten nousevat onttoihin varsiin, joiden päässä on itiömalja. Itiöemien haju kerää hyönteisiä levittämään itiöitä.

Suomesta tunnetaan harvinaisina kaksi lajia, koiranpökkösieni (*M. caninus*) ja puistopökkösieni (*M. ravenelii*). Pökkösieniä muistuttaa niiden sukulainen haisusieni (*Phallus impudicus*), jota on aiemmin kutsuttukin nimellä pökkösieni.

## Lähteet

## Aiheesta muualla
*Funet: Pökkösienet (''Mutinus'')
S Voice

**S Voice** oli Samsungin älykäs henkilökohtainen avustaja ja tietonavigaattori, joka oli sisäänrakennettuna yli kahteenkymmeneen Samsungin elektroniikkalaitteeseen 2013&ndash;2017.

S Voice pohjautuu Vlingo-järjestelmään. Sovelluksen toiminta perustuu siihen, että laitteen käyttäjä sanoo S Voiceen mitä haluaa tämän tekevän. S Voicessa käyttäjän kanssa keskustelee ääni. Äänen saa aktivoitua sanomalla *Hi Galaxy*. S Voicen saa muun muassa soittamaan tiettyyn numeroon, etsimään tiettyä hakusanaa internetistä, laittamaan herätyksen, ottamaan kuvan tai vastaamaan tulevaan puheluun. S Voice julkaistiin 30. toukokuuta 2012. Se toimii vain Android 4.0 - 4.4 -käyttöjärjestelmän omaavissa laitteissa. S Voice on hieman samanlainen kuin Applen Siri.

Samsungin Galaxy S8 ja S8+ -puhelinten mukana tuli Bixby, joka on S Voicen seuraaja. S Voice suljettiin 1. kesäkuuta 2020.

## Lähteet
* http://www.samsung.com/global/galaxys3/svoice.html
* http://yle.fi/aihe/artikkeli/2013/10/11/kaskyta-minua
### Viitteet
Daniel Kajmakoski

**Daniel Kajmakoski** (, ; s. 17. lokakuuta 1983 Struga, Jugoslavia) on pohjoismakedonialainen laulaja-lauluntekijä. 

Kajmakoskin genrejä ovat sekä pop että pop-rock. Hänet tunnetaan todennäköisesti parhaiten siitä, että hän voitti entisen Jugoslavian alueen kattaneen ''X Factor Adrian'' ensimmäisen tuotantokauden vuonna 2013. 

Marraskuussa 2014 Kajmakoski voitti Skopje Festivalin ja näin ollen hänet valittiin Pohjois-Makedonian (tai tuolloisen Makedonian tasavallan) edustajaksi vuoden 2015 Eurovision laulukilpailuun Wieniin kappaleella "Autumn Leaves" (). Kappale sijoittui semifinaalissa 15. sijalle eikä päässyt finaaliin.
Rich Girl (Gwen Stefanin kappale)

**Rich Girl** on yhdysvaltalaisen laulaja-lauluntekijä Gwen Stefanin kappale hänen Love. Angel. Music. Baby.-studioalbumilta. Kappaleen tuottamisesta vastasi Dr. Dre ja sillä vierailee räppäri Eve ja se on uudelleentehty versio Louchie Lou & Michie Onen vuonna 1993 julkaistusta samannimisestä kappaleesta, joka taas puolestaan oli mukautettu versio musikaalin Viulunsoittaja katolla kappaleesta "If I Were a Rich Man". Stefani on sanonut että kappale kuvailee hänen unelmiaansa suosiosta ja rikkauksista siitä perspektiivistä kun "hän oli vielä orangelainen tyttö".

Viimeisenä albumille sisällytettynä kappaleena "Rich Girl" julkaistiin albumin toisena singlenä loppuvuodesta 2004 ja sai ristiriitaisen vastaanoton musiikkikriitikoilta. Se oli kaupallinen menestys, saavuttaen sijoituksia kymmenen parhaan joukossa suuressa osassa niitä listoja mille se sijoittui. Yhdysvalloissa "Rich Girl" myi kultaa ja sai ehdokkuuden kategoriassa "Paras rap/lauluduetto" vuoden 2006 Grammy-palkintogaalassa.

## Lähteet
Llorenç Gomez

**Llorenç Gomez** (eli **Llorenç**; s. 3. marraskuuta 1991 Sant Cugat del Vallès) on espanjalainen beachfutispelaaja, joka edustaa Espanjan beachfutismaajoukkuetta ja venäläistä BSC Kristallia. Llorenç on 180 senttimetriä pitkä. 

Llorenç on osallistunut kaksiin MM-kilpailuihin vuosina 2013 ja 2015. Vuoden 2013 MM-kilpailuista hän saavutti MM-hopeaa tehden turnauksessa neljä maalia. Vuonna 2013 hän voitti myös Mundialiton. Vuoden 2014 Euro Beach Soccer Leaguessa eli ns. EM-kilpailuissa Llorenç oli koko turnauksen paras maalintekijä yhdessä Venäjän Anatoli Peremitinin kanssa.

Seuratasolla Llorenç pelaa venäläisessä BSC Kristallissa, jota ennen hän on edustanut kotimaansa Gimnàstic de Tarragonaa ja FC Barcelonaa sekä italialaista ASD Terracinaa.

## Lähteet
* http://www.fifa.com/worldfootball/statisticsandrecords/players/player=371267/index.html 
* http://www.beachsoccer.com/players/Lloren%C3%A7%20Gomez
Kurt Vilja

**Kurt Artturi Vilja** (1. helmikuuta 1914 Turku - 18. marraskuuta 1995 Helsinki) oli elokuvaäänityksen pioneereja Suomessa.

Vilja pääsi tekemisiin elokuva-alan kanssa 1930 turkulaisessa Lahyn-Filmissä, jossa jälkiäänitettiin Yrjö Nybergin johdolla musiikkia ja äänitehosteita Suomi-Filmin elokuvaan ''Aatamin puvussa ja vähän Eevankin''. Samalla valmisteltiin yhtiön omaa elokuvaa *[[Sano se suomeksi]]*. Vilja toimi oli aluksi maalarina ja yleismiehenä, sitten valaisijana ja äänittäjän apulaisena. Yhtiön palveluksessa hän oli sen toiminnan loppumiseen saakka 1933. Tämän jälkeen hän tarjosi Nybergin (vuodesta 1935 Norta) kanssa elokuvantekijöille äänityspalveluja Suomessa ja Ruotsissa. Viimeksi mainitussa Vilja osallistui muun muassa elokuvien *Kärlek och landstorm* (1931) ja *Havets melodi* (1934) äänityksiin. Hän äänitti Nybergin kanssa Erkki Karun perustaman Suomen Filmiteollisuus SF Oy:n ensimmäisen elokuvan *[[Meidän poikamme ilmassa – me maassa]]* (1934). Varsinaisen ensimmäisen pää-äänittäjän työn Vilja teki yhtiön elokuvaan *[[Syyllisiäkö?]]* (1938).

Norta siirtyi pois Suomen Filmiteollisuus SF Oy:n palveluksesta 1942, mutta Vilja äänitti yhtiölle yli 80 elokuvaa, mukaan lukien sen tunnetuimpiin kuuluvat *[[Kulkurin valssi]]* (1941), *[[Valkoiset ruusut]]* (1943), *[[Tanssi yli hautojen (vuoden 1950 elokuva)|Tanssi yli hautojen]]* (1950) sekä *[[Tuntematon sotilas (vuoden 1955 elokuva)|Tuntematon sotilas]]* (1955). Yhtiön palveluksessa Vilja oli sen lakkauttamiseen saakka 1965. Hän siirtyi sitten Suomi-Filmin palvelukseen, joka osti toimintansa lopettaneen Suomen Filmiteollisuus SF Oy:n äänistudiolaitteet. Vilja suunnitteli Suomi-Filmille uuden äänittämön ja toimi yhtiön ääniosaston päällikkönä aina vuoteen 1975, jolloin hänelle myönnettiin valtion ylimääräinen taiteilijaeläke. 1960-luvulla Vilja osallistui vielä henkilökohtaisesti joidenkin elokuvien äänitykseen ja miksaukseen, mukaan lukien Mikko Niskasen *[[Käpy selän alla]]* (1966).  

Viljan puoliso vuodesta 1942 oli Rauha Maria Tuominen. 

## Lähteet

## Aiheesta muualla
*
Aleksei Romašov

**Aleksei Gennadjevitš Romašov** (; s. 29. huhtikuuta 1992 Pietari) on venäläinen mäkihyppääjä. Romašov edustaa TsSKA-seuraa.

Romašov debytoi mäkihypyn maailmancupissa marraskuussa 2012 Lillehammerissa ollen suurmäen kilpailussa 38. Ensimmäiset maailmancupin pisteensä hän saavutti vajaata viikkoa myöhemmin Rukalla ollen suurmäen kilpailun 25. Romašovin paras maailmancupin osakilpailusijoituksensa on 22. sija, jonka hän saavutti Rukalta marraskuussa 2013 suurmäen kilpailusta.

Romašov kilpaili myös vuoden 2014 talviolympialaisissa Sotšissa ollen joukkuekilpailun yhdeksäs, suurmäen 46. ja normaalimäen 44. Hän oli mukana myös vuoden 2013 MM-kisoissa Val di Fiemmessä, jossa hän oli niin ikään joukkuekilpailussa yhdeksäs. Suurmäessä Romašov oli 41. ja normaalimäessä 34.

## Lähteet
* http://data.fis-ski.com/dynamic/athlete-biography.html?sector=JP&competitorid=132745&type=result&category=ALL&season=ALL&sort=&discipline=ALL&position=&place=&Submit=Search&limit=50
Platinum Dunes

**Platinum Dunes** on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perustivat Michael Bay, Brad Fuller ja Andrew Form marraskuussa 2001. Platinum Dunes on pääosin tuottanut uusintafilmatisointeja kauhuelokuvista.

## Tuotantoa
### 2000-vuosikymmen
*Texasin moottorisahamurhat (2003)
*The Amityville Horror (2005)
*The Island (2005)
*Teksasin moottorisahamurhaaja – pahan alku (2006)
*Liftari (2007)
*The Unborn (2009)
*Friday the 13th (2009)
*Horsemen of the Apocalypse (2009)

### 2010-luku
*Painajainen Elm Streetillä (2010)
*Puhdistuksen yö (2013)
*Black Sails (2014–)
*Puhdistuksen yö: Anarkia (2014)
*Teenage Mutant Ninja Turtles (2014)
*Ouija (2014)
*Project Almanac (2015)
*Teenage Mutant Ninja Turtles: Out of the Shadows (2016)
*Puhdistuksen yö: Vaalivuosi (2016)
* (2016)

## Lähteet
Karakapuukasvit

**Karakapuukasvit** (Corynocarpaceae) on muutamalajinen kasviheimo, joka kuuluu koppisiemenisten Cucurbitales-lahkoon, johon muun muassa kurkkukasvit (Cucrbitaceae) kuuluvat. Heimossa on vain yksi suku, karakapuut (*Corynocarpus*).

## Tuntomerkit
Karakapuut ovat melko huomiota herättämättömiä puita, joilla on kierteisesti järjestyneet, ehytlaitaiset, sulkasuoniset ja korvakkeelliset lehdet. Kukinto on haarova terttu, ja siinä on pieniä kukkia, joissa kehä on erilaistunut verhiöksi ja teriöksi. Heteet sijaitsevat terävastaisesti ja kiinnittyvät tyvestään terälehtiin. Lisäksi on viisi ripsuista ja terälehteä muistuttavaa joutohedettä, jotka sijaitsevat verhovastaisesti. Niiden sisäpuolella sijaitsee mesiäinen. Sikiäin on yhdislehtinen, kahden emilehden muodostama ja kehänalainen; vain toinen emilehdistä on toimiva eli fertiili. Sikiäimeen liittyy tavallisesti yksi lyhyt vartalo, jonka päässä on pallomainen luotti. Hedelmä on luumarja. Siemenessä on tärkkelyspitoinen endospermi.

## Levinneisyys
Karakapuut kasvavat Tyynenmeren alueen lounaisosassa Uudesta-Guineasta ja Australian itärannikolta Uuteen-Seelantiin.

## Luokittelu
Karakapuiden läheisin sukulaisheimo Cucurbitales-lahkossa on koriariakasvit (Coriariaceae). Cronquist (1981) arveli niiden kuuluvan kelasköynnöskasvien (Celastraceae) yhteyteen, Takhtajan (1997) taas piti niitä hyvin eristyneenä ryhmänä.

## Lajit
Karakapuita on viisi lajia:
* *[[Corynocarpus cribbianus]]* (F.M.Bailey) L.S.Sm.
* *[[Corynocarpus dissimilis]]* Hemsl.
* *[[Corynocarpus laevigatus]]* J.R.Forst. & G.Forst. – karakapuu
* *[[Corynocarpus rupestris]]* Guymer
* *[[Corynocarpus similis]]* Hemsl.

## Käyttö
Karakapuuta (*Corynocarpus laevigatus*) kasvatetaan huonekasvina myrkyllisyydestään huolimatta.

## Lähteet
* Räty, E. & Alanko, P. 2004: Viljelykasvien nimistö. Kulturväxternas namn. – Puutarhaliiton julkaisuja n:o 328. .
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Virpi Mikkonen

**Virpi Mikkonen** (s. 13. heinäkuuta 1980 Oulu) on suomalainen toimittaja ja ruokakirjailija.

## Opinnot
Virpi Mikkonen kirjoitti ylioppilaaksi Oulun normaalikoulun lukiosta vuonna 2000. Hän on valmistunut vaatetusalan artesaaniksi (2004) ja suorittanut tutkinnon tiedotusopista Tampereen yliopistossa 2005–2011 sekä valmistunut health coachiksi newyorkilaisesta Institute for Integrative Nutritionista 2012.

## Työ
Mikkonen aloitti toimittajanuransa freelancerina vuonna 2005. Hän on kirjoittanut pääasiassa aikakauslehtiin hyvinvoinnista, kauneudesta ja ruuasta. Mikkonen työskenteli toimittajana ja tuottajana *[[Trendi]]*-lehdessä vuosina 2009–2013. Hän piti hyvinvointiin keskittynyttä blogia nimeltä *Kiitos hyvää* vuosina 2010–2014. Vuodesta 2014 alkaen hän on ylläpitänyt ruokaan ja puhtaisiin nautintoihin keskittyvä nettisivustoa nimeltä *Vanelja*. Vanelja palkittiin parhaasta ulkoasusta amerikkalaisen Saveur-lehden järjestämässä Food Blog Awardsissa kesäkuussa 2015. 

Vuonna 2015 julkaistiin Mikkosen kirjoittama ja valokuvaama ruokakirja *Kiitos hyvää – herkkuja ilman sokeria ja gluteenia* (Otava).Mikkosen toinen kirja *Kiitos hyvää Pikaruokaa* ilmestyy Otavan julkaisemana 2016. 

Mikkosen ensimmäinen teos *Kiitos hyvää – herkkuja ilman sokeria ja gluteenia* on ensimmäinen suomalainen ruokakirja, jonka oikeudet on myyty Yhdysvaltoihin. 

Mikkonen toimii ruokakirjailijana, vapaana kirjoittajana, valokuvaa, suunnittelee reseptiikkaa yrityksille ja tekee ruokastailauksia.

## Julkaisut
* 
* ''Kiitos hyvää Pikaruokaa.''  Helsinki: Otava, 2016. . 

## Lähteet

## Aiheesta muualla
* Vanelja
American Library Association

**American Library Association (ALA)** on Yhdysvalloissa toimiva kirjastoja ja kirjastokoulutusta edistävä, voittoa tavoittelematon yhdistys. Yhdistys toimii kansainvälisesti ja on maailman vanhin ja suurin kirjasto-organisaatio, johon kuuluu yli 62&nbsp;000 jäsentä.

## Lähteet
* http://www.ala.org
Dean O’Gorman

**Dean O’Gorman** (s. 1. joulukuuta 1976) on uusiseelantilainen näyttelijä. Hän on näytellyt muun muassa Fílin roolissa Peter Jacksonin *[[Hobitti (elokuvatrilogia)|Hobitti]]*-elokuvatrilogiassa (2012–2014).

Dean O’Gorman on kotoisin Aucklandista. Hänen isänsä Lance O’Gorman on maisemamaalari ja veljensä Brett O’Gorman koomikko ja näyttelijä. Hän aloitti näyttelijänuransa 12-vuotiaana, kun eräs roolittaja kiinnitti huomionsa häneen kouluesityksessä. Esiinnyttyään televisiotuotannossa *Raider of the South Seas* (1990) hän sai ensimmäisen elokuvaroolinsa vuoden 1995 romanttisesta komediasta *[[Bonjour Timothy]]*.

1990-luvun jälkipuoliskolla O’Gorman esiintyi muun muassa saippuasarjassa *[[Shortland Street]]* sekä muutamissa *[[Xena]]n* ja *[[Hercules (televisiosarja)|Herculeksen]]* jaksoissa. Rooli nuorena Iolauksena viimeksi mainitussa sarjassa poiki hänelle toisen pääosan spin-off-sarjassa *[[Young Hercules]]* (1998–1999). Jatkuvien näyttelijäntöiden vuoksi O’Gorman lykkäsi useasti graafisen suunnittelun opintojen aloittamista Aucklandin teknillisessä yliopistossa, kunnes luopui niistä kokonaan.

2000-luvun alkuvuosina O’Gorman esiintyi muun muassa elokuvissa *[[Snakeskin]]* (2001) ja *[[Toy Love]]* (2002), televisiosarjassa *[[McLeodin tyttäret]]* vuosina 2004–2005 sekä ääniroolissa animaatiosarjassa *[[Animalia (televisiosarja)|Animalia]]* 2007–2008. Vuosina 2011–2013 hän esiintyi yhdessä päärooleista draamaa, komediaa ja fantasiaa yhdistelleessä televisiosarjassa *[[The Almighty Johnsons]]*. Keväällä 2011 hänet valittiin *[[Hobitti (elokuvatrilogia)|Hobitti]]*-elokuvien näyttelijäkaartiin.

*Hobitti*-trilogian jälkeen O’Gormanin seuraava elokuvarooli oli Kirk Douglasina käsikirjoittaja Dalton Trumbon elämään perustuvassa elokuvassa *[[Trumbo]]*. Elokuva sai ensi-iltansa Toronton elokuvajuhlilla syyskuussa 2015.

## Lähteet

## Aiheesta muualla

*
Raija Lindén

**Raija Annikki Lindén** (o.s. Polkutie) (s. 12. helmikuuta 1939 Enonkoski) on suomalainen näytelmäkirjailija.

Lahdessa vuodesta 1956 asunut Lindén on toiminut muun muassa toimistoapulaisena, kotiäitinä ja pankkitoimihenkilönä. Lindén on kirjoittanut myös kertomuksia ja pakinoita lehtiin.

Lindén oli Salpausselän kirjailijoiden puheenjohtajana vuosina 1996–1998.

## Teoksia
* *Unimatka* : novelli, antologiassa *Ääniä harjulta*. 1976
* *Ja aamulla lauloivat linnut* : näytelmä. Lahden kaupunginteatteri 1978–1979
* *Avoasunto* : näytelmä, kirjoitettu alun perin 1970-luvulla *Ja aamulla lauloivat linnut*-näytelmän ensimmäiseksi versioksi
* *Piroska* : komedia. 1997
* *Muisto mun nuoruudestain* teoksessa *Salpausselän kisat -suomalainen kansanjuhla*. 2005
* *Tyhjät* : näytelmä. 2007
* *Kriitikko* : komedia. 2008
* *Kuohuvia tunteita* Salpausselän kirjailijoiden 40-vuotisjuhlajulkaisussa 2008

## Lähteet
Chris Niedenthal

**Christopher Jan Niedenthal** (s. 21. lokakuuta 1950, Lontoo) on puolalainen valokuvaaja. Hän syntyi Lontoossa vuonna 1950 puolalaisille vanhemmille ja muutti Puolaan vuonna 1973 *[[Newsweek]]in* valokuvaajaksi. Hän raportoi muun muassa Puolan laittomien kirkkojen toiminnasta ja Solidaarisuusliikkeestä.  Puolan sotatilan alkaessa joulukuussa 1981 Niedenthal otti kuuluisan valokuvan Varsovan ”Moskwa”-elokuvateatterin, joka tuolloin esitti elokuvaa *[[Ilmestyskirja. Nyt]]*, edessä seisseestä OT-64 SKOT -panssariajoneuvosta.

## Aiheesta muualla
* Niedenthalin ottamia kuvia Puolan sotatilan ajalta (puolalainen sivusto)
Tuomo Laitinen

**Tuomo Tapio Laitinen** (16. huhtikuuta 1939 Uusikirkko – 31. lokakuuta 2020 Pariisi, Ranska) oli suomalainen kirjallisuustieteilijä.

Laitinen valmistui filosofian kandidaatiksi vuonna 1965 ja filosofian tohtoriksi vuonna 1975 Helsingin yliopistosta. Hän toimi Helsingin yliopiston ylioppilaskunnan pääsihteerinä 1967–1969. Hän oli Suomen Akatemian tutkimusassistentti 1973–1975, englantilaisen filologian vt. apulaisprofessori Helsingin yliopistossa vuonna 1975, vt. professori Tampereen yliopistossa 1976, ja samassa yliopistossa vt. apulaisprofessori 1977–1980, vt. professori 1980–1981, ja vt. apulaisprofessori vuodesta 1982.

Laitisen vanhemmat olivat maanviljelijä Viljo Laitinen ja Anja Marjatta (o.s. Susi). Puoliso oli Liisa Hyytiä vuodesta 1972. 

## Teoksia
* *Aspects of [[Henry James]]'s style*, Helsingin yliopiston väitöskirja. Annales Academiae scientiarum Fennicae, Dissertationes humanarum litterarum 4. Suomalainen tiedeakatemia, Helsinki 1975
* *Antonomasia in Henry James's The portrait of a lady and The golden bowl : a study in technique*. Publications of the Department of English and German 4. University of Tampere, Tampere 1976

## Suomennoksia
* Nick Carter : *Andropovin paperit*. Winther, Helsinki 1989

## Lähteet
Michael Gilkes

**Michael Earl Gilkes** (s. 20. heinäkuuta 1965 Lontoo, Englanti) on englantilais-barbadoslainen entinen jalkapalloilija, pelipaikaltaan keskikenttäpelaaja.

Gilkes edusti miesten tasolla englantilaisia Readingia (1984–1997), Chelseaa (lainalla 1992), Southamptonia (lainalla 1992), Wolverhampton Wanderersia (1997–1999), Millwallia (1999–2001) ja Slough Townia (2001–2003). Pääsarjatasolla Englannin 1. divisioonassa hän pelasi yhteensä seitsemän ottelua, joista yhden Chelseassa ja loput Southamptonissa. Lisäksi hän pelasi kaudella 1986 Suomen Mestaruussarjan Mikkelin Palloilijoissa 17 ottelua, joissa hän teki neljä maalia.

Gilkes pelasi vuonna 2000 kuusi maaottelua Barbadoksen maajoukkueessa.

Peliuransa jälkeen Gilkes toimi media-alalla isännöiden omaa paikallisradio-ohjelmaa Readingissa ja avustaen BSkyB-tv-yhtiötä ja Talksport-radioasemaa. Myöhemmin hän ryhtyi jalkapallovalmentajaksi. Gilkes on suorittanut UEFA:n A-lisenssin ja valmentaa Readingin junioreita sekä toimii Basingstoke Townin apuvalmentajana.

## Katso myös
* Luettelo ulkomaalaisista maajoukkuepelaajista Suomen jalkapallosarjoissa

## Lähteet
Pehmoaino

**Pehmoaino** (synt. **Aino Asta Marjatta Morko**, s. 1. heinäkuuta 2001 Oulu) on suomalainen laulaja ja näyttelijä. Hänen ensimmäinen EP:nsä *[[Kaukana kotoa]]* julkaistiin maaliskuussa 2022. 

## Ura
Morkon ura alkoi 13-vuotiaana, jolloin hän voitti *[[The Voice Kids]]* -ohjelman toisen tuotantokauden. Hän osallistui myös ensimmäiselle tuotantokaudelle mutta ei päässyt silloin jatkoon esiintymisjännityksensä takia. Ohjelmassa hän kilpaili Krista Siegfridsin joukkueessa. Viikkoa myöhemmin Universal Music julkaisi Morkon ensimmäisen singlen ”Päästä mut irti”. Single julkaistiin käyttäen Aino-taiteilijanimeä.

Morko on työskennellyt myös näyttelijänä Elisa Viihde Viaplayn *[[Kaikki synnit]]* -sarjan toisella tuotantokaudella.

Vuonna 2021 julkaistiin Morkon ensimmäiset singlet, ”Sekaisin” ja ”Rakasta mua”, Pehmoaino-taiteilijanimellä. Samana vuonna hän vieraili myös Keko Salatan *[[Asioilla on tapana järjestyä]]* -albumin kappaleella ”Ei tää voi olla elämää”. Hän on mukana myös maaliskuussa 2022 julkaistulla Iben *[[ViO]]*-albumin kappaleella ”alienbaby”.

Maaliskuussa 2022 julkaistiin Pehmoainon ensimmäinen EP *[[Kaukana kotoa]]*. EP nousi Suomen virallisen albumilistan ensimmäiselle sijalle kuudennella listaviikollaan. EP:n kappaleista ”Haluun takas mun perhoset” kasvoi hitiksi ja nousi suoraan Suomen singlelistan ensimmäiselle sijalle. Seuraavan vuoden Emma-gaalassa EP palkittiin vuoden alternative-julkaisuna ja Pehmoaino vuoden tulokkaana.

Pehmoainon debyyttialbumi *[[Soittorasia (albumi)|Soittorasia]]* julkaistiin 5. tammikuuta 2024. Aino Morkon ja työryhmän teokset pehmoainon levyllä *Soittorasia* ovat vuoden 2025 Teosto-palkintoehdokkaana. Vuonna 2025 *Soittorasia* palkittiin Vuoden albumin ja Vuoden alternativen Emma-palkinnoilla.

## Yksityiselämä
Morko kävi ala- ja yläasteen Teuvo Pakkalan koulussa ja Pohjankartanon yläasteella musiikkiluokilla. Hän opiskeli myös Madetojan musiikkilukiossa Oulussa. Hän harrasti Oulun konservatoriossa sellonsoittoa. Lisäksi hän soittaa ukulelea ja on käynyt *The Voice Kids* -voiton jälkeen laulutunneilla. Morko muutti Oulusta Helsinkiin vuonna 2021.

Nykyisin hän asuu Helsingissä yhdessä poikaystävänsä Niko Katavaisen eli MELOn ja parhaan ystävänsä kanssa. 

## Diskografia

### Albumit

### EP:t

### Singlet

### Muut listasijoitukset

## Lähteet

## Aiheesta muualla
* Artistisivu Fullsteam Agencyn sivuilla: pehmoaino
Greta Blomqvist

**Greta Alice Blomqvist** (s. 20. huhtikuuta 1939 Purmo) on suomalainen ruotsin kielellä kirjoittava kirjailija.

Maanviljelijäperheeseen syntynyt Blomqvist lähti kotoaan 16-vuotiaana ja opiskeli meijeristiksi. Hän työskenteli Ähtävän meijerissä vuoteen 1964 saakka. Blomqvist julkaisi ensimmäisen kirjansa, runokokoelman *Folket från norr* vuonna 1985.

## Teoksia
* *Folket från norr* : dikter. Författarnas andelslag, Jeppo 1985
* *Irisögat* : dikter. Författarnas andelslag, Jeppo 1987
* *Hermans hemlighet*. Författarnas andelslag, Jeppo 1991
* *Skrapabullens äventyr* : illustrerad sagobok för 3-6 åringar ; illustration Regina Sjöblom. Författarnas andelslag, Vörå 1993
* *Pantrarnas berg* : dikter.  Författarnas andelslag, Jeppo 1994
* *Högt till himlens tak*. Författarnas andelslag, Jeppo 1997
* *Liten pipa samlar sig för stor blåst* : dikter. Författarnas andelslag, Jeppo 2000
* *Berättelser ur bröstfickan*. Författarnas andelslag, Vasa 2003
* *Nyckelmannen*. Labyrinth Books, Nykarleby 2005
* *Ester och Herman*. Greta Blomqvist, Jakobstad 2008
* *Godmorgon Mr Tell* : dikter. Greta Blomqvist, Jakobstad 2012

## Lähteet
Koriariakasvit

**Koriariakasvit** (Coriariaceae) on muutamalajinen kasviheimo koppisiemenisten Cucurbitales-lahkossa, jonka tunnetuin heimo on kurkkukasvit (Cucurbitaceae). Koriariakasveissa on vain yksi suku, koriariat (*Coriaria*).

## Tuntomerkit
Koriariat ovat tavallisesti pensaita, joiden juurinystyröissä on typpeä sitovia *[[Frankia]]*-suvun sädesieniä. Silmut ovat tavallisesti suomuisia. Lehdet sijaitsevat vastakkaisina pareina ja ovat pienikorvakkeisia, ruodittomia ja yksinkertaisia, mutta oksa saattaa näyttää päällisin puolin tarkasteltuna parilehdykkäiseltä lehdeltä ehkäistyneen kasvunsa takia. Kukat ovat yksi- tai kaksineuvoisia; edellisessä tapauksessa kasvit ovat sekasopuisia eli polygaamisia (samassa kasvissa sekä yksi- että kaksineuvoisia kukkia). Kukinto on terttu, ja sen kukat ovat esilehdettömiä. Kehä on kaksikiehkurainen ja heikosti erilaistunut verhiöksi ja teriöksi. Terälehdet ovat möyheitä, usein kölimäisiä. Heteitä on kymmenen, ponnen lokeroside on ohut. Vain tyveltään yhdislehtinen sikiäin koostuu viidestä emilehdestä, joiden vartalot ovat ohuita ja kauttaaltaan luottipintaisia. Hedelmä on kerrannainen, hedelmykset ovat pähkylöitä, joita turvonneet terälehdet ympäröivät ja joiden tyveen vartalot vielä kiinnittyvät.

## Levinneisyys
Koriarioiden levinneisyys on hyvin hajanainen. Niitä on eteläisen Tyynenmeren saarilla ja sitä ympäröivillä alueilla pohjoisimpana Japanissa. Sen lisäksi niitä kasvaa Himalajalta Etelä-Kiinaan ulottuvalla alueella ja Välimerenmaiden länsiosissa.

## Luokittelu
Aikaisemmin koriariakasvien systemaattinen asema on ollut epävarma. Cronquist (1981) vei heimon Ranunculales-lahkoon eli leinikkikasvien (Ranunculaceae) yhteyteen. Takhtajan (1997) piti sitä omana lahkonaan Rosidae-alaluokassa pääasiassa erillisten emilehtien takia.

Koriarioiden suvussa on viisi lajia.

## Lähteet
* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.

### Viitteet
Lohikosken kirkko (Jyväskylä)

**Lohikosken kirkko** (tai *Lohikosken seurakuntakeskus*) on Jyväskylän Lohikosken kaupunginosassa sijaitseva evankelis-luterilainen kirkko, jonka suunnitteli kaupunginarkkitehti Erkki Kantonen. Kirkko vihittiin käyttöön vuonna 1966, ja se kuuluu Jyväskylän seurakunnalle. Kirkko on ollut pois käytöstä sisäilmasyistä vuodesta 2015 alkaen.

Kirkkosalissa on 250 istumapaikkaa ja sitä hallitsee suuri ikkuna, jonka läpi näkyy luontoa. Lohikosken kirkossa on mekaaniset, 17-äänikertaiset urut, jotka saatiin kirkkoon vuonna 1967. Urut on suunnitellut Matti Vainio, ja niiden rakentamisesta vastasi Kangasalan urkutehdas.

Rakennukseen kuuluu myös kaksi keittiötä, kerho- ja takkahuone, väestösuoja ja viisi asuinhuoneistoa.

Jyväskylän seurakunnan kirkkovaltuusto päätti maaliskuussa 2021 myydä Lohikosken kirkon Järvi-Suomen asunnot Oy:lle purettavaksi ja uudisrakentamista varten.

## Kirkollinen symboliikka rakennuksessa
Sisääntuloaulan puupaneelikatto on poikkeuksellisen matalalla, mikä symboloi sitä, että kirkkokävijät ovat usein kirkkoon saapuessaan murheiden painamia. Vastakohtaisesti kirkkosali taas on korkea ja valoisa, minkä lisäksi se on vertauskuvallisesti suunniteltu muistuttamaan laivan kokan muotoa. Saliin tulee luonnonvaloa katon ikkunoista ja oikealla seinustalla olevasta suuresta ikkunasta.Sivuikkunan läpi avautuu myös luontonäkymä, jonka on sanottu kuvastavan elämän katoavuutta.

## Taideteoksia kirkossa
*Alttarikrusifiksi (Pauli Koskinen)
*Kala-aiheinen kuvakudos takasalissa (Eva Renwall)
*"Jumalan kämmenellä" -taulu takasalissa (Erkki Hervo)
*"Kirkkolaiva"-teos lehterin reunassa (Mikko Asunta)
*"Kristuksen kasvot" -taulu (Onni Kosonen)
*Takorautainen risti (Antti Koski)

## Lähteet

## Aiheesta muualla